**Vegas Golden Knights** er en amerikansk ishockeyorganisasjon som har et lag med hjemmebase i Las Vegas i Nevada i den nordamerikanske ishockeyligaen National Hockey League (NHL). De ble tatt opp i denne fra 2017/2018-sesongen. Laget spiller sine hjemmekamper i T-Mobile Arena, som har en publikumskapasitet på 17 368 tilskuere ved ishockeyarrangement. De er det åttende laget i Pacific Division, sammen med Anaheim Ducks, Arizona Coyotes, Calgary Flames, Edmonton Oilers, Los Angeles Kings, San Jose Sharks og Vancouver Canucks. Laget vant Stanley Cup i 2023.

Historie
--------

10. oktober 2017 spilte Vegas Golden Knights sin første kamp i NHL, på hjemmebanen i T-Mobile Arena. De vant 5–2 over Arizona Coyotes. Premierefesten og glamouren ble tonet kraftig ned grunnet terrormassakren som skjedde ni dager tidligere.

23. juni 2016 meddelte NHL at byen Las Vegas skulle få et utvidelseslag og ble det 31. laget i ligaen, den siste utvidelsen var i 2000 da Columbus Blue Jackets og Minnesota Wild ble tatt opp. 13. juli ble det offentliggjort at laget hadde ansatt George McPhee som deres general manager (sportssjef), han hadde tidligere hatt samme stilling i Washington Capitals i årene 1997 til 2014.

22. november meldte laget at dette kom til å hete Vegas Golden Knights og bruke mørkegrå, gull, rød og svart som sine lagfarger.

Allerede i åpningssesongen kom ikke bare laget til Stanley Cup-sluttspillet, som første nykommer siden 1979/80-sesongen, men kom også helt til finalen som de imidlertid tapte 4–1 i kamper for Washington Capitals som på sin side vant for første gang siden laget ble etablert i 1974, og spilte finale for bare andre gang.

### Utvidelsesdraften 2017

17. juni 2017 kunne samtlige 30 eksisterende medlemslag i NHL skjerme enten en målvakt, tre backer og syv løpere, eller en målvakt og åtte utespillere (fritt antall backer og løpere). De øvrige spillerne kunne bli draftet av det nye laget, hvor Las Vegas kunne velge en spiller fra samtlige NHL-lag (totalt 30 spillere), det minste antallet pr lagdel var tre målvakter, ni backer og 14 løpere.

Arena
-----

|  | Arenaens navn | Kapasitet | By | Byggekostnad | Åpnet | Stengt | Revet |
| --- | --- | --- | --- | --- | --- | --- | --- |
|  | T-Mobile Arena | 17 368 | USAs flagg Las Vegas, Nevada, USA | $375 millioner | 2017 |  |  |
|

Eiere
-----

Det er Black Knights Sports & Entertainment, LLC som står som offisiell eier av laget, og dette selskapet kontrolleres av majoritetseieren, forretningsmannen og finansadvokaten Bill Foley og minoritetseierne og brødrene Gavin og Joe Maloof.

|  |
| --- |
| * Bill Foley, Gavin Maloof & Joe Maloof, 2016-
 |

Referanser
----------

1. 1 2  «Introducing the Vegas Golden Knights». [*død lenke*]
2. 1 2  «Las Vegas awarded NHL franchise». NHL.com.
3. ↑  «Viva Las Vegas: NHL adds 31st team in 2017-18». TSN.ca.
4. ↑  «NHL to expand to Las Vegas for 2017-18 season». Sportsnet.ca.
5. ↑  Custance, Craig. «NHL approves expansion to Las Vegas with team to begin in 2017-18». ESPN.com.
6. 1 2  «Rules for 2017 Expansion Draft». NHL.com.
7. ↑
8. ↑  Klein, Cutler. «From six teams to 31: History of NHL expansion». NHL.com.
9. ↑  Gulitti, Tom. «George McPhee hired as Las Vegas franchise's first GM». NHL.com.
10. ↑  Kimelman, Adam. «Vegas Golden Knights official team name». NHL.com.
11. ↑  Carp, Steve. «Maloofs stay in background as minority owners of Las Vegas NHL team». ReviewJournal.com.

Eksterne lenker
---------------

* (en) Offisielt nettsted Rediger på Wikidata

* (en) Vegas Golden Knights – kategori av bilder, video eller lyd på Commons Rediger på Wikidata

| * v
* d
* r
National Hockey League 2021/22 |
| --- |
| Eastern Conference | 

|  |  |
| --- | --- |
| Atlantic Division | Boston Bruins **·** Buffalo Sabres **·** Detroit Red Wings **·** Florida Panthers **·** Montreal Canadiens **·** Ottawa Senators **·** Tampa Bay Lightning **·** Toronto Maple Leafs |
| Metropolitan Division | Carolina Hurricanes **·** Columbus Blue Jackets **·** New Jersey Devils **·** New York Islanders **·** New York Rangers **·** Philadelphia Flyers **·** Pittsburgh Penguins **·** Washington Capitals |

 |
| Western Conference | 

|  |  |
| --- | --- |
| Pacific Division | Anaheim Ducks **·** Calgary Flames **·** Edmonton Oilers **·** Los Angeles Kings **·** San Jose Sharks **·** Seattle Kraken  **·** Vancouver Canucks **·** Vegas Golden Knights |
| Central Division | Arizona Coyotes **·** Chicago Blackhawks **·** Colorado Avalanche **·** Dallas Stars **·** Minnesota Wild **·** Nashville Predators **·** St. Louis Blues **·** Winnipeg Jets |

 |

|  |  |
| --- | --- |
| Oppslagsverk/autoritetsdata | VIAF **·** LCCN
 |